**DISPOZIŢIA nr. 222**

**din 7 iunie 2022**

**privind aprobarea Normelor procedurale pentru achiziționarea de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019**

Preşedintele Consiliului Judeţean Cluj,

Analizând referatul nr. 22632/03.06.2022, întocmit de Direcţia Dezvoltare şi Investiţii – Serviciul Managementul Proiectelor, privind necesitatea aprobării normelor procedurale pentru achiziționarea de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019

Luând în considerare:

* Hotărârea Consiliului Județean Cluj nr. 76 din 27.04.2022 privind achiziționarea de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019;
* Dispoziția Președintelui Consiliului Județean Cluj nr. 218 din 8 mai 2018 privind aprobarea normelor procedurale pentru achiziționarea serviciilor de consultanţă, asistență şi reprezentare juridică a Judeţului Cluj, a Consiliului Județean Cluj și/sau a Președintelui Consiliului Județean Cluj;
* Hotărârea Consiliului Județean Cluj nr. 267/2017 privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare

Ținând cont de:

* art. 29 alin. (1) lit. d) și alin. (3) lit.c) din Legea nr. 98/2016 privind achizițiile publice, cu modificările și completările ulterioare;

În conformitate cu prevederile:

* art. 2 alin. (2), ale art. 3 alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competenţelor stabilite prin art. 196 alin. (1) lit. b) din Ordonanţa de Urgenţǎ a Guvernului nr. 57/2019 privind Codul Administrativ, cu modificările şi completările ulterioare;

**D I S P U N E:**

**Art. 1.** (1) Prin derogare de la prevederile Dispoziției Președintelui Consiliului Județean Cluj nr. 218 din 8 mai 2018 privind aprobarea normelor procedurale pentru achiziționarea serviciilor de consultanţă, asistență şi reprezentare juridică a Judeţului Cluj, a Consiliului Județean Cluj și/sau a Președintelui Consiliului Județean Cluj, se aprobă Normele procedurale pentru achiziționarea de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019, cuprinse în anexa ce face parte integrantă din prezenta dispoziție.

(2) Normele procedurale aprobate conform alin. (1) sunt aplicabile până la soluționarea definitivă a procedurilor judiciare și arbitrale pentru recuperarea prejudiciului realizat ca urmare a încetării contractelor de execuție lucrări nr. 36219/288/09.10.2019 și nr. 15698/66/08.05.2019.

**Art. 2.** Cu ducerea la îndeplinire a prezentei dispoziţii se încredinţează Direcţia de Dezvoltare și Investiții și Direcția Juridică.

**Art. 3.** Prezenta dispoziție se comunică prin poșta electronică Direcţiei Dezvoltare şi Investiţii, Direcției Juridice, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**

**Anexă la DISPOZIŢIA nr. 222 din 7 iunie 2022**

**NORME PROCEDURALE**

**pentru achiziționarea de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019**

**SECTIUNEA I: DISPOZIȚII GENERALE**

**Art. 1.** Prezentele Norme procedurale stabilesc procedura de atribuire a serviciilor juridice necesare în gestionarea contractelor de tip H.G. 1/2018 și soluționarea disputelor aferente acestora, din cadrul obiectivului *”Îmbunătățirea infrastructurii rutiere de importanță regională - Traseu Regional Transilvania Nord, Drumul Bistriței, prin modernizarea DJ 172A (km 33+000 - km 39+452), DJ 161G (km 0+000 la km 18+406) si DJ 161 (intersecția DN 16)- Gădălin – Bonțida – DN 1C (km 0+000 - km 16+933,100)”*, prin derogare de lanormele procedurale pentru achiziționarea serviciilor de consultanţă, asistență şi reprezentare juridică a Judeţului Cluj, a Consiliului Județean Cluj și/sau a Președintelui Consiliului Județean Cluj, aprobate prin Dispoziția Președintelui Consiliului Județean cluj nr. 218/2018, ținând cont și de faptul că Legea nr. 98/2016 privind achizițiile publice cu modificările și completările ulterioare, nu se aplică pentru atribuirea contractelor de achiziție publică având ca obiect servicii juridice, potrivit prevederilor art. 29 alin. (1) lit. d) și alin. (3) din același act normativ.

**Art. 2.** Scopul prezentelor norme procedurale îl constituie asigurarea aplicării principiilor prevăzute la art. 2 alin. (2) din Legea nr. 98/2016, respectiv:

a) nediscriminarea;

b) tratamentul egal;

c) recunoașterea reciprocă;

d) transparența;

e) proporționalitatea;

f) asumarea răspunderii.

**Art. 3.** Serviciile ce urmează a fi achiziționate și ce vor face obiectul Convenției Cadru se încadrează în dispozițiile art. 29 alin. (1) lit. d), coroborate cu cele ale alin. (3) lit. c) din același articol, din Legea 98 / 2016, cu modificările și completările ulterioare.

Tipul serviciilor solicitate vizează exclusiv suportul juridic necesar în cadrul contractelor de tip H.G. 1/2018, urmare a încetării Contractelor de lucrări nr. 36219/288/09.10.2019 și nr. 15698/66/08.05.2019, după cum urmează:

* asistenţă şi consultanţă juridică acordată de un avocat, anticipat sau în vederea pregătirii oricăreia dintre procedurile prevăzute la lit. a) şi b) a alin (3) al art. 29, ori în cazul în care există indicii concrete şi o probabilitate ridicată ca speţa în legătură cu care sunt acordate asistenţa şi consultanţa juridică să facă obiectul unor astfel de proceduri.
* asistenţa şi reprezentarea unui client de către un avocat în sensul prevederilor Legii nr. 51/1995, republicată, cu modificările ulterioare, în cadrul unor proceduri judiciare în faţa instanţelor de judecată sau a autorităţilor publice naţionale din România ori din alt stat sau în faţa instanţelor de judecată ori a instituţiilor internaţionale.

Categoriile enumerate mai sus vor include toate serviciile necesare ce vor fi solicitate de Beneficiar în vederea susținerii intereselor proprii, prin acțiuni în fața instanțelor de judecată dar și prin proceduri inițiale, de natură contractuală.

**SECTIUNEA II: INFORMAȚII DESPRE CONVENȚIA CADRU**

**Art.4.** **Durata și valoarea Convenției Cadru**

**4.1.** Durata estimată a Convenției va fi de 4 ani, cu posibilitate de prelungire în cazul în care procedurile judiciare, în principal cele de reprezentare în fața instanțelor de judecată, se vor prelungi automat peste această durată.

**4.2.** Valoarea Convenției Cadru va fi determinată pe parcursul încheierii contractelor subsecvente, în urma evaluării estimative a valorii fiecăruia dintre acestea.

Având în vedere că serviciile vizează același proiect, Convenția va fi încheiată cu un singur operator economic care va putea astfel cunoaște și integra, pentru dezvoltarea strategiilor juridice, toate informațiile detaliate despre proiect.

**Art.5. Echipa de avocați**

Echipa va fi formată din minim 3 membri, avocați, din care minim un avocat senior cu experiență relevantă în domeniile cerute, dintre care un membru va fi desemnat avocat coordonator.

Stabilitatea echipei ce va furniza serviciile juridice reprezintă de asemenea un criteriu ce va fi luat în considerare, având în vedere riscurile generate de schimbarea acesteia pe parcursul unor proceduri complexe, supuse permanent unor termene de respectat, proceduri ce au fost construite în baza strategiei și cunoștiințelor acumulate de o altă echipă. În principiu, va fi considerată inacceptabilă schimbarea avocatului coordonator desemnat în cadrul convenției cadru, iar schimbarea avocaților membri ai echipei va fi acceptată doar sub condiția dublării avocatului ce va fi înlocuit cu cel ce îl va înlocui pentru o perioadă relevantă ce va fi stabilită în funcție de caz, dar nu mai mică de 3 luni, fără dublarea costurilor aferente pontajelor.

**Art.6. Cerințe de calificare**

**6.1. Situatia personala a candidatului sau ofertantului**

* Se va dovedi neîncadrarea în prevederile art. 164, 165 si 167 din Legea nr. 98/2016.
* Se va completa o declarație privind neîncadrarea în prevederile art. 59 din Legea 98/2016.
* Se va completa o declarație pe proprie răspundere privind angajamentul de a nu asista, reprezenta, sau oferi consultanță juridică unor persoane cu interese contrare Județului Cluj pe perioada contractuală.

**6.2. Capacitatea de exercitare a activitatii profesionale**

Operatorii economici care depun oferta trebuie să poată dovedi o formă de inregistrare în condițiile legii din țara de rezidență.

**6.3. Capacitatea economico - financiară**

Asigurare profesională în valoare de minim 1.500.000 Lei.

**6.4. Capacitatea tehnica si/sau profesionala**

Fiecare dintre membrii echipei de avocați vor îndeplini următoarele cerințe minime:

* deține calitatea de avocat definitiv, membru al unui barou, inscris in Tabloul. Anual al Avocaților cu drept de exercitare profesie de avocat (în etapa de contractare se va prezenta un document din care să rezulte că este inscris ca membru activ in Tabloul Anual al Avocaților, în copie conform cu originalul);
* vechimea în profesie, neîntrerupta - cel puțin 5 ani de la definitivare pentru membrii echipei si 10 ani pentru avocatul coordonator;
* nu se afla în vreo situație de incompatibilitate sau de nedemnitate, astfel cum sunt prevăzute în Legea nr. 51/1995 pentru organizarea și exercitarea profesiei de avocat, republicată;

Pentru avocatul coordonator:

* face dovada că a asigurat/asigură servicii juridice de consultanță, de asistență sau de reprezentare în cel puțin 10 cauze în materie de contencios administrativ, preferabil în ultimii 3 ani;
* face dovada că a asigurat/asigură servicii juridice de consultanță, de asistență sau de reprezentare în cel puțin 2 cauze ce vizează contracte de lucrări tip FIDIC/H.G. 1/2018, preferabil în ultimii 3 ani;
* face dovada că a asigurat/asigură servicii juridice de consultanță, de asistență sau de reprezentare în cel puțin 2 cauze ce vizează sau implică lucrări de drumuri, preferabil în ultimii 3 ani;

**Art.7. Elemente privind oferta financiară și plata serviciilor**

În cadrul ofertei solicitate se va prezenta structura de onorarii, în lei/oră, pe grade de senioritate, indiferent de tipul de serviciu prestat (consultanță, asistență sau reprezentare juridică în orice etapă procesuală). Altă structurare a onorariilor nu este solicitată.

Deplasările vor face obiectul unor sume separate. Cheltuielile cu deplasările vor fi determinate în baza unor prețuri de referință (standard) asumate de ambele părți, ce vor fi stabilite anual de comun-acord, în funcție de localitățile de destinație, etc. Sumele aferente deplasărilor vor reprezenta exclusiv cheltuieli cu transportul și cazarea.

Toate serviciile solicitate de Beneficiar vor fi evaluate în funcție de pontaje, cărora li se va aplica onorariul orar ofertat și stabilit în cadrul ofertei și contractului. Beneficiarul nu intenționează să acorde avansuri sau plăți parțiale ce nu sunt cuantificate efectiv.

Beneficiarul nu intenționează să utilizeze modalități de plată tip prime de succes sau similar.

Plățile vor fi făcute în baza rapoartelor de activitate lunare ce vor cuprinde pontajele aferente. Activitățile privind deplasările nu pot fi considerate pontaje.

**SECȚIUNEA III: PROCEDURA PROPUSĂ**

**Art. 8.** Procedura propusă este următoarea:

**8.1. Prezentarea ofertei**

Oferta se va transmite în plic închis, până la data și ora stabilită de Beneficiar**.**

Oferta va include următoarele:

* + - * Prezentarea generală a ofertantului din care să reiasă ariile de expertiză și principalele proiecte similare în care a fost implicat;
* Echipa de avocați propusă și documente care dovedesc deținerea calității de avocat definitiv, membru al unui barou, cu drept de exercitare a profesiei de avocat, precum și vechimea în profesie neîntreruptă (cel puțin 5 ani pentru membrii echipei și 10 ani pentru avocatul coordonator) (în copie conform cu originalul);
* Documente care atestă faptul că avocatul coordonator a asigurat/asigură servicii juridice de consultanță, de asistență sau de reprezentare:
* în cel puțin 10 cauze în materie de contencios administrativ, preferabil în ultimii 3 ani;
* face dovada că a asigurat/asigură servicii juridice de consultanță, de asistență sau de reprezentare în cel puțin 2 cauze ce vizează contracte de lucrări tip FIDIC/H.G. 1/2018, preferabil în ultimii 3 ani;
* face dovada că a asigurat/asigură servicii juridice de consultanță, de asistență sau de reprezentare în cel puțin 2 cauze ce vizează sau implică lucrări de drumuri, preferabil în ultimii 3 ani;
* O declarație că nu se află în nicio situație de incompatibilitate sau de nedemnitate, astfel cum sunt prevăzute în Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare;
* O declarație pe proprie răspundere privind neîncadrarea în prevederile art. 59, art. 164, 165 si 167 din Legea nr. 98/2016.
* O declarație pe proprie răspundere privind faptul că nu a asistat, reprezentat, sau oferit consultanță juridică persoanelor menționate (Societate de Construcții Napoca S.A., OPERES SRL / administratorii și angajații societăților antemenționate, precum și persoanelor juridice înființate de către administratorii și angajații societăților antemenționate, într-o perioadă anterioară de cel puțin 3 ani, precum și faptul că în situația în care va fi declarat câștigător își ia angajamentul de a nu asista, reprezenta, sau oferi consultanță juridică persoanelor menționate pe perioada relației contractuale;
* O declarație pe proprie răspundere privind faptul că în situația în care va fi declarat câștigător își ia angajamentul că în perioada contractuală va asigura pentru Județul Cluj / Consiliul Județean Cluj / Președintele Consiliului Județean Cluj / persoane cărora li s-a delegat exercitarea atribuțiilor Președintelui Consiliului Județean Cluj / funcționari publici o asistență și reprezentare loială, cunoscând prevederile art. 284 Cod penal.
* Oferta financiară

Oferta financiară va cuprinde:

- structura de onorarii, în lei/oră, indiferent de tipul de serviciu prestat (consultanță, asistență sau reprezentare juridică în orice etapă procesuală).

- cheltuielile maxime cu deplasarea (lei/deplasare) luându-se ca distanță de referință Cluj-Napoca – București.

- cheltuielile maxime cu cazarea (lei/noapte de cazare) fără a depăși limitele impuse de prevederile Hotărârii Guvernului nr. 714/2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului..

**8.2 Deschiderea ofertelor**

La data și ora stabilită de Beneficiar va avea loc deschiderea ofertelor de către comisia constituită în acest sens.

Comisia va întocmi un proces verbal în care vor consemna ofertele depuse .

**8.3 Evaluarea ofertelor**

Comisia evaluează documentele de calificare, propunerea financiară și aplică criteriul de atribuire stabilit, în termen de maxim 10 zile de la data deschiderii. În cazul în care sunt necesare clarificări termenul se prelungește cu 3 zile.

Comisia va respinge ofertele inacceptabile.

Oferta este inacceptabilă în următoarele situații:

* A fost depusă după data și ora limită de depunere sau la altă adresă decât cea stabilită prin invitație;
* A fost depusă de un ofertant care nu îndeplinește una sau mai multe cerințe de calificare;
* Nu contine unul sau mai multe documente de calificare;
* Declarațiile nu cuprind mențiunile solicitate;
* Nu contine propunerea financiară;

Pentru atribuirea contractului de asistență juridică, autoritatea contractantă utilizează *criteriul cel mai bun raport calitate- preț* prin utilizarea unui sistem de factori de evaluare astfel:

**FACTORUL TEHNIC -80%**

**Factorul tehnic este structurat sub forma unei fișe de interviu pe care cei interesați o vor depune odată cu oferta, în funcție de care comisia de evaluare va acorda punctajul.**

|  |  |  |  |
| --- | --- | --- | --- |
| **FACTORUL TEHNIC** | **MODALITATE DE ACORDARE A PUNCTAJULUI** | **RĂSPUNSUL (justificările) OFERTANTULUI** | **EVALUARE** |
| Exista, in cadrul  societatii, servicii pentru drept penal in cazul in care vor fi solicitate? Onorariile vor fi aceleași. | Nu se acordă punctaj |  | *Evaluare* |
| **P1. Riscul asociat conflictului de interese**  Exista contracte de servicii cu oricare din urmatoarele societăți?  1. Societate de Construcții Napoca S.A.  2. OPERES SRL  Daca da - cate contracte /  vechimea relaței  contractuale | Se acordă 10 puncte – riscul asociat conflictului de interese este minim  Se acordă 0 puncte – dacă riscul asociat conflictului de interese sau relatiilor care ar  putea afecta interesele Beneficiarului |  | *Evaluare* |
| Punctaj: |
| P2. Cum veti acționa in cazul in care o societate care  are dispute cu CJ Cluj în cadrul contractelor ce fac obiectul prezentei proceduri vă solicită  serviciile, inclusiv in alte cauze decat cele cu CJ | Se acordă 10 puncte – riscul asociat este minim  Se acordă 0 puncte – dacă riscul asociat ar  putea afecta interesele Beneficiarului |  | *Evaluare* |
| Punctaj: |
| Vechimea avocatului  coordonator | Nu se acordă punctaj |  | *Evaluare* |
| P3. Cum evaluati riscul de stabilitate al echipei de avocati? | Se acordă 10 puncte – riscul de stabilitate este minim  Se acordă 0 puncte – dacă riscul de stabilitate ar  putea afecta interesele Beneficiarului |  | *Evaluare* |
| Punctaj: |
| P4. Cunostinte legale despre domeniul construcției de drumuri ( a echipei de avocati, in special  coordonatorul) | Se acordă 10 puncte- pentru cunoștințe foarte bune  Se acordă 0 puncte- dacă nu deține cunoștințe legale foarte bune in domeniu |  | *Evaluare* |
| Punctaj: |
| P5. Cunoștinte generale  tehnice despre  domeniul construcției de drumuri (pentru echipa  de avocati, in special  coordonatorul) | Se acordă 10 puncte- pentru cunoștințe foarte bune  Se acordă 0 puncte- dacă nu deține cunoștințe legale foarte bune in domeniu |  | *Evaluare* |
| Punctaj: |
| P6. Ponderea estimata a  pontajelor avocatilor  intr-un astfel de contract:  a.avocatcoordonator  b. avocat asistent  c. avocat asistent  Se acordă punctaj doar pentru ponderea alocată avocatului coordonator. | Punctajul se acorda astfel: a) Pentru cea mai mare pondere aferentă avocatului coordonator se acordă 10 puncte  b) Pentru celelalte ponderi ofertate punctajul P(n) se calculeaza proportional, astfel: P(n) = Pondere ”n”ofertată / Ponderea cea mai mare ofertată x punctaj maxim alocat |  | *Evaluare* |
| Punctaj: |
| P7. Estimați transmiterea de pontaje pentru activitatea de documentare a procedurilor tehnice și legale de execuție a construcțiilor de drumuri | Se acordă 10 puncte- daca raspunsul este **nu**  Se acordă 0 puncte- daca raspunsul este **da** |  | *Evaluare* |
| Punctaj: |
| P8. Prezentare de ansamblu  ( documente, coerenta în  Prezentarea ofertei, profesionalism, abordare pragmatica etc.) | Se va urmări capacitatea de sistematizare a ideilor astfel încât acestea să reflecte gradul de înțelegere a necesității Beneficiarului  Între 0 și 10 puncte |  |  |
| TOTAL (P1+P2+P3+P4+P5+P6+P7+P8) | = | | |

**FACTORUL FINANCIAR- 20%**

Având in vedere riscurile financiare semnificative aferente litigiilor / disputelor (atat cele certe la acest moment cat și cele potențiale) implicațiile fiind de ordinul zecilor de milioane de Lei, s-a considerat ca ponderea propunerii financiare în atribuirea contractului de asistență juridică nu poate fi mai mare de 20% din total.

|  |  |  |
| --- | --- | --- |
| **Propunere financiară** | **Algoritm de calcul** | **Ofertant** |
| **P1. Avocat coordonator**  **Lei/ ora**  **(max. 10 puncte)** | Punctajul se acorda astfel: a) Pentru cel mai scazut dintre preturi se acorda punctajul maxim  alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim  ofertat / Pret n) x punctaj maxim alocat | **EVALUARE** |
| **P2. Avocat asistent (max. 5**  **puncte)** | Punctajul se acorda astfel: a) Pentru cel mai scazut dintre preturi se acorda punctajul maxim  alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim  ofertat / Pret n) x punctaj maxim alocat |  |
| **P3. Avocat asistent (max. 5**  **puncte)** | Punctajul se acorda astfel: a) Pentru cel mai scazut dintre preturi se acorda punctajul maxim  alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim  ofertat / Pret n) x punctaj maxim alocat |  |
| **Total (P1+P2+P3)** | **=** | |

Beneficiarul va informa ulterior ofertanții cu privire la deciziile luate în cadrul procedurii de atribuire, inclusiv cu privire la rezultatul procedurii de atribuire, pe baza principiilor generale ale Legii nr. 98/2016 și ale Hotărârii Guvernului nr. 395/2016.

**8.4.** **Încheierea Convenției – cadru**

După aplicarea criteriului de atribuire Beneficiarul va decide și va invita ofertantul clasat pe primul loc la semnarea Convenției – cadru.

În această etapă se vor purta si negocieri legate de clauzele contractuale.

Procedura de atribuire se finalizează prin încheierea Convenției – cadru sau prin anularea procedurii de atribuire, în situația în care niciun ofertant nu îndeplinește cerințele. Decizia de anulare nu creează vreo obligație Beneficiarului față de participanții la selecția de oferte.

* În cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obţinut la factorul financiar. În situaţia în care egalitatea se menţine, autoritatea contractantă are dreptul să solicite noi propuneri financiare, şi oferta câştigătoare va fi desemnată cea cu propunerea financiară cea mai mică.

**Art. 9.** În măsura în care nu contravin prevederilor prezentelor Norme procedurale, acestea se completează cu prevederile Legii nr. 98/2016 privind achizițiile publice, ale Hotărârii Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice și ale Legii nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**